open-index/open-wikipedia-markdown huggingface dataset:
துளசி கிரி

**துளசி கிரி** (*Tulsi Giri*,  26 செப்டம்பர் 1926 – 18 திசம்பர் 2018)நேபாள நாட்டின் பிரதம அமைச்சராக  1963 - 1964,  1964 - 1965  மற்றும் 1975 - 1977 ஆகிய ஆண்டுகளில் பதவி வகித்தவர். இவர் நேபாளத்தின் சிராஹாவில் 1926ல் பிறந்தவர்.

1959 - 1960ல் நேபாளி காங்கிரஸ் அமைச்சரவையில் பதவி வகித்தவர். மேலும் அரசியல் கட்சிகள் சார்பற்ற  நேபாள தேசிய பஞ்சாயத்து ஆட்சியில் (1960 - 1990) முதன்முறையாக நேபாள பிரதம அமைச்சராக பதவி வகித்தவர்.

மேற்கு வங்காளத்தின் பிர்பூம் மாவட்டத்தில் உள்ள சிறீ வித்தியாசாகர் கல்லூரியில் பட்டம் பெற்ற  துளசி கிரி, அரசியலில் தனது வாழ்க்கையைத் துவக்கியவர். துளசி கிரி, *சாரா* எனும் கிறித்தவ பெண்ணை மணந்து யெகோவாவின் சாட்சிகள் என்ற கிறித்தவ சமயத்திற்கு மதம் மாறினார்.

1986ல் துளசி கிரி அரசியலிருந்து விலகி இலங்கையில் குடியேறினார். அங்கு இரண்டு ஆண்டு தங்கிய துளசி கிரி, இறுதியாக இந்தியாவின் பெங்களூரு நகரத்தில் 2005 வரை  தங்கினார்.

## இதனையும் காண்க
* நேபாள பிரதம அமைச்சர்கள்
* நேபாள மன்னர்கள்

## மேற்கோள்கள்

## வெளி இணைப்புகள்
*  Tulsi Giri speaks out
*  Tulsi Giri Prime Minister of Nepal 
*  Where are you, Tulsi Giri?

  

பகுப்பு:1926 பிறப்புகள்
பகுப்பு:2018 இறப்புகள்
பகுப்பு:நேபாள பிரதம அமைச்சர்கள்
பகுப்பு:நேபாள அரசியல்வாதிகள்
அரேந்திர கூமர் முகர்சி

**அரேந்திர கூமர் முகர்சி** (Harendra Coomar Mookerjee 1887 -1956)  என்பவர் இந்திய அரசியலமைப்பு நிர்ணய மன்றத்தின் துணைத் தலைவராக இருந்தவர். இந்திய அரசியல் சட்டத்தை உருவாக்குவதற்கு  இந்திய அரசியலமைப்பு நிர்ணய மன்றம் அமைக்கப்பட்டது  இந்தியா விடுதலை பெற்ற பின்னர் இவர் மேற்கு வங்க மாநிலத்தின் முதல்  ஆளுநர் ஆனார்.

அரேந்திர குமார் முகர்சி வங்கத்தில் வங்காளி குடும்பத்தில் பிறந்தார். முதுகலை ஆய்வுப் பட்டம் ஆகியவற்றை கொல்கத்தா பல்கலைக் கழகத்தில் படித்துப் பெற்றார். மெய்யியல் ஆங்கில இலக்கியம் ஆகியவற்றில் முனைவர் பட்டங்கள் பெற்றார். கொல்கத்தா பல்கலைக் கழகத்தில் விரிவுரையாளராகவும் பேராசிரியராகவும் பணி செய்தார்.
வங்காளத்தில் கிறித்தவ மக்களின் தலைவராகவும்  சிறுபான்மை இன மக்களின் தலைவராகவும்  இருந்து அவர்களின் உரிமைகளுக்காகச்  செயல்பட்டார்.

வங்கத்தில் வாழ்ந்த  கிறித்தவர்கள் சார்பாக இயங்கினார். அவர் தேசிய அரசியலில் நுழைந்த பின்னர் இந்திய கிறித்தவர்கள் அனைத்திந்திய கவுன்சிலின் தலைவராகத் தேர்ந்தெடுக்கப்பட்டார். இந்திய தேசிய காங்கிரசின் உறுப்பினராகவும் இருந்தார்.

## மேற்கோள்

பகுப்பு:மேற்கு வங்காள ஆளுநர்கள்
பகுப்பு:1877 பிறப்புகள்
பகுப்பு:1956 இறப்புகள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
மகாவீர பீமன்

***மகாவீர பீமன்*** 1962 ஆம் ஆண்டில் வெளியான ஒரு இந்திய, தமிழ்த் திரைப்படமாகும். இத் திரைப்படத்தை எஸ். ஏ. சுப்புராமன் இயக்கினார். டி. கே. பகவதி, எஸ். ஏ. அசோகன், பி. வி. நரசிம்மபாரதி, ஜெயஸ்ரீ, எல். விஜயலட்சுமி மற்றும் பலர் நடித்திருந்தனர்.

## பாடல்கள்
எம். எஸ். ஞானமணி இசையமைத்தார். கம்பதாசன், நாவரசு, சோலைராசு, டி. கே. சுந்தர வாத்தியார், கவி லட்சுமனதாஸ் ஆகியோர் பாடல்களை யாத்தனர். டி. எம். சௌந்தரராஜன், சீர்காழி கோவிந்தராஜன், வி. என். சுந்தரம், எம். கே. சேகர், பி. லீலா, கே. ஜமுனாராணி, பி. கே. சரஸ்வதி, கௌசல்யா ஆகியோர் பின்னணி பாடினர்.

## மேற்கோள்கள்

பகுப்பு:1962 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
தாமிர-குளோரின் சுழற்சி

**தாமிர-குளோரின் சுழற்சி** (*copper–chlorine cycle*) என்பது ஐதரசனை உற்பத்தி செய்கின்ற ஒரு வெப்பவேதியியல் சுழற்சி வினையாகும். இவ்வினை நான்கு படிநிலைகளில் நிகழ்கிறது. வெப்ப வேதியல் செயல்முறையும் மின்னாற்பகுப்புச் செயல்முறையும் சேர்ந்த ஒரு கலப்புச் செயல்முறையாக தாமிர-குளோரின் சுழற்சி கருதப்படுகிறது. 530 பாகை செல்சியசு வெப்பநிலை வரைக்குமான உயர் வெப்பநிலை இவ்வினை நிகழ்வதற்குத் தேவையாக உள்ளது . 
தண்ணீர் மூலக்கூறை பிளக்கும் நான்கு இரசாயன வினைகளை Cu-Cl சுழற்சி உள்ளடக்கியுள்ளது. இச்சுழற்சியின் நிகர வினையாக தண்ணீர் ஐதரசன் மற்றும் ஆக்சிசனாகச் சிதைவடைகின்றது. வினையில் பங்கேற்கும் வேதிப்பொருட்கள் அனைத்தும் மறுசுழற்சிக்குச் செல்கின்றன.

Cu-Cl செயல்முறையை அணுசக்தி நிலையங்களுடன் இணைக்கலாம் அல்லது சூரியன் மற்றும் தொழிற்சாலைக்  கழிவு வெப்பம் போன்ற மற்ற வெப்ப ஆதாரங்களுடன் இணைக்கலாம். இதனால், உயர்ந்த செயல்திறன், சுற்றுச்சூழல் தாக்கக் குறைவு போன்ற சிறப்பம்சங்களுடன் மற்ற பாரம்பரியமான உற்பத்தி முறைகளைக் காட்டிலும் ஐதரசன் உற்பத்தியை குறைவான செலவில் அடையமுடியும்.

நான்காம் தலைமுறை சர்வதேச கருத்துக்கள அரங்கில் தாமிர-குளோரின் சுழற்சி ஒரு முக்கியமான சுழற்சியாகக் கருதப்பட்டு மேம்படுத்தப்பட்டு வருகிறது. உலகெங்கிலும் உள்ள நாடுகளில் பல நாடுகள்  மின்சாரம் மற்றும் ஐதரசன் இரண்டையும்  மிகவும் செயல்திறன்மிக்க வகையில் உற்பத்தி செய்யும் வகையில் அடுத்த தலைமுறை அணு உலைகளை திட்டமிடுகின்றன. 
தாமிர-குளோரின் சுழற்சியின் நான்கு படிநிலைகளும் பின்வருமாறு விவரிக்கப்படுகின்றன:. 
 
#2 Cu + 2 HCl (*வாயு*) → 2 CuCl (நீர்மம்) + H2 (வாயு) (430–475 °செ)
#2 CuCl<sub>2</sub> + H2O (வாயு') → Cu2OCl2 + 2 HCl(வாயு) (400 °செ)
#2 Cu2OCl2 → 4 CuCl + O2(வாயு) (500 °செ)
#2 CuCl → CuCl2 (நீரிய) + Cu (சுற்றுப்புற-வெப்பநிலை மின்னாற்பகுப்பு)
:
: நிகர வினை: 2 H2O → 2 H2 + O2''.

திண்ம நிலையில் வினையின் சமன்பாடு சமப்படுத்தப்படுகிறது. கனடாவின் அணு ஆற்றல் நிறுவனம் சோதனை முறையில் இதனை விவரித்துள்ளது. CuCl மின்னாற்பகுப்பியில் ஐதரசன் நேர்மின்வாயிலும் Cu(I) ஆக்சிசனேற்றப்பட்டு Cu(II) ஆக எதிர்மின்வாயிலும் வெளிப்படுகின்றன. நான்கு படிநிலைகளையும் இணைப்பதன் மூலம் இடைநிலை விளைபொருள்கள் உருவாதலையும் திண்ம தாமிர இடப்பெயர்ச்சியையும் நீக்கலாம் .
அணுக்கரு உலைகளில் இருந்து வெளியேறும் உபரி வெப்பத்தை இவ்வினை நிகழ்வதற்கு பயன்படுத்திக் கொள்ள ஆய்வுகள் நடைபெறுகின்றன .

## நிறைகளும் குறைகளும்

வினையின் ஆற்றல் செயல்திறனை மேம்படுத்துவதற்கு குறைவான – உபரி வெப்பத்தை பயன்படுத்திக் கொள்ளலாம் என்பது செப்பு - குளோரின் சுழற்சியின் நன்மையாகும். மற்ற வெப்ப வேதியியல் சுழற்சிகளை ஒப்பிடுகையில்  தாமிர-குளோரின் சுழற்சிக்கு குறைவான வெப்பநிலையே தேவைப்படுகிறது. மின்வேதிப் படிநிலை நிகழ்வதற்கும் மிகக் குறைவான மின்னாற்றல் அளவே 0.6 முதல் 1.0 வோல்ட்டு) இச்சுழற்சிக்குத் தேவைப்படுகிறது. உபரி வெப்பத்தைப் பயன்படுத்திக் கொள்வதை கணக்கில் கொள்ளாமல் ஒட்டு மொத்தமாக கணக்கிட்டால் இச்சுழற்சியில் உற்பத்தித் திறன் 43 சதவீதத்திற்கும் அதிகமாகும்.

வினைச் செயலாக்கங்களுக்கு இடையில் திண்மங்களைக் கையாளுதல், அரிப்புத் தன்மை கொண்ட நீர்மங்கள் பயன்படுத்தும் தொழிநுட்பப் பொருட்களின் பயன்பாடு போன்றவை இச்சுழற்சி வினையின் முன் நிற்கும் சவால்களாகும் .
## இவற்றையும் காண்க
*துத்தநாகம்-துத்தநாக ஆக்சைடு சுழற்சி
*கலப்பு கந்தகச் சுழற்சி

## மேற்கோள்கள்

பகுப்பு:வேதி வினைகள்
பகுப்பு:ஐதரசன் தயாரிப்பு
பகுப்பு:கனிம வேதி வினைகள்
கீர்த்தி நிதி பிஸ்தா

**கீர்த்தி நிதி பிஸ்தா** (**Kirti Nidhi Bista**) (; 15 சனவரி 1927 – 11 நவம்பர் 2017) நேபாள அரசியல்வாதியான கீர்த்தி நிதி பிஸ்தா, பிரதம அமைச்சராக 1969 - 1970, 1971 - 1973  மற்றும் 1977 -1979 காலகட்டங்களில் நேபாள பிரதம அமைச்சராக மூன்று முறை  பதவி வகித்தவர்.
2005ல் நேபாள மன்னர் ஞானேந்திராவிற்கு எதிராக நடைபெற்ற நேபாள மக்கள் புரட்சி துவங்கிய போது, கீர்த்தி நிதி பிஸ்தா, நாட்டின் துணைத் தலைவராக நியமிக்கப்பட்டார். மக்கள் கிளர்ச்சி வலுவடைந்த போது, நேபாள அரசை மன்னர் ஞானேந்திரா கலைக்கும் வரை, அரசின் துணைத் தலைவர் பதவியிலிருந்தார்.

கீர்த்தி நிதி பிஸ்தா, நீண்டகால புற்றுநோயால் தமது 90வது அகவையில், 11 நவம்பர் 2017 அன்று காலமானார்.

## இதனையும் காண்க
* நேபாள பிரதம அமைச்சர்கள்
* நேபாள மன்னர்கள்

## மேற்கோள்கள்

 

பகுப்பு:1927 பிறப்புகள்
பகுப்பு:2017 இறப்புகள்
பகுப்பு:நேபாள பிரதம அமைச்சர்கள்
பகுப்பு:நேபாள அரசியல்வாதிகள்
சராயன் ஆறு

**சராயன் **(Sarayan) கோமதி ஆற்றின் சிறிய துணை ஆறாகும். இது உத்தரப் பிரதேச மாநிலத்தில் லக்கிம்பூர் மற்றும் சீதாபூர் மாவட்டங்களின் வழியாக ஓடுகிறது.

## போக்கு
சராயன் ஆறு கோலா கோகாரநாத் என்ற நகரின் அருகில் உள்ள ஐதராபாத் பரகானா என்ற இடத்தில் உற்பத்தியாகிறது. தனது தொடக்க இடத்திலிருந்து ஏறத்தாழ 49 மைல்கள் தொலைவைக் கடந்த பிறகு இந்த ஆறு சீதாபூர் மாவட்டத்திற்குள் நவ்ரங்பூர் என்ற கிராமத்திற்கருகில் உள்நுழைகிறது. இந்த ஆறு சீதாபூர் மாவட்டத்தில் ஒழுங்கற்ற வளைந்த பாதைகளில் வடக்கிலிருந்து தெற்காக பயணிக்கிறது. சில மைல் தொலைவுகள் ஓட்டத்திற்குப் பிறகு, டெகாரின் கிராமத்திற்கருகில் ஜம்வாரி என்ற ஓடை இதனுடன் இணைகிறது. இதனைத் தொடர்ந்து தெற்காக பயணித்து சீதாபூர் நகரை அடைந்து அந்நகரின் மையப்பகுதியின் குறுக்காக கடந்து செல்கிறது. இறுதியாக, இந்த ஆறு கோமதி ஆற்றுடன் சிதாவ்லியில் இந்தௌரா என்ற கிராமத்திற்கருகில் இணைகிறது. *.*

இந்த ஆற்றின் போக்கின் மேல்பகுதியில், இந்த நதியானது ஆழமற்ற படுகையில் பாய்கிறது, ஆனால், தெற்காக செல்லச் செல்ல இந்த ஆறு ஆழமாகவும் உயர்ந்த கரைகளைக் கொண்டதாகவும், மணற்பாங்கானதாகவும், குறுகிய பள்ளத்தாக்குகளின் ஊடாகப் பாய்வதாகவும் அமைகிறது.

## வெள்ளப்பெருக்கு மற்றும் நீர்வழிப்போக்குவரத்து

மழை மிகுந்த ஆண்டுகளில், இந்த ஆறு சீதாபூர் நகரிலும் மற்றும் அதன் கரையோரமாக அமைந்துள்ள மற்ற இடங்களிலும் பெரும் அழிவினை ஏற்படுத்தக்கூடிய வெள்ளப்பெருக்கு ஏற்படுவதற்குக் காரணமானதாக அமைகிறது. ஆனால், சாதாரணமான காலங்களில், இந்த ஆறு ஒரு வடிகாலாக மக்களுக்கான தேவைகளைப் பூர்த்தி செய்கிறது. இதன் கீழ் வடிநிலங்களில் சிறிய படகுப்போக்குவரத்துக்கு உகந்ததாக உள்ளது. இருப்பினும் அவ்வாறான பயன்பாடு மிகவும் அரிதாகவே இந்த ஆற்றில் நடைபெறுகிறது.

Laalpur Bridge on Sarayan.jpg| சராயன் ஆற்றில் லால்பூர் கிராமத்திற்கருகில் அமைந்துள்ள பாலம் 
Sarayan near lalpur.jpg| லால்பூர் கணவாய்க்கருகில் சராயன் ஆற்றின் தோற்றம்
Sarayan near Rahimadbad village.jpg| இரகிமாபாத் அருகில் சராயன் ஆற்றின் மேல் அமைந்துள்ள பழைய பாலம்
Sarayan.jpg| சராயன் ஆற்றின் தோற்றம்


## மேற்கோள்கள்
பகுப்பு:உத்தரப் பிரதேச ஆறுகள்
நாகேந்திர பிரசாத் ரிஜால்

**நாகேந்திர பிரசாத் ரிஜால்** (**Nagendra Prasad Rijal**) (20 ஏப்ரல் 1927 – 23 செப்டம்பர் 1994), நேபாள மன்னர் பிரேந்திராவின் முடியாட்சிக்குட்பட்ட தேசிய பஞ்சாயத்து ஆட்சியில்,    17 சூலை 1973 - 1 டிசம்பர் 1975 மற்றும் 21 மார்ச் - 18 சூன் 1986 என இரண்டு காலகட்டங்களில் நேபாள பிரதம அமைச்சராக  பதவி வகித்தவர்.

## இதனையும் காண்க
* நேபாள பிரதம அமைச்சர்கள்
* நேபாள மன்னர்கள்
* நேபாள காலக் கோடுகள்
* நேபாளத்தின் வரலாறு

## மேற்கோள்கள்

பகுப்பு:1927 பிறப்புகள்
பகுப்பு:1994 இறப்புகள்

பகுப்பு:நேபாள அரசியல்வாதிகள்
த 15:17 டு பாரிஸ்

***த 15:17 to டு பாரிஸ் (The 15:17 to Paris)*** என்பது உண்மைக் கதையை அடிப்படையாகக் கொண்ட ஒரு அமெரிக்கத் திரைப்படமாகும். இதை கிளின்ட் ஈஸ்ட்வுட் இயக்கியுள்ளார்.  தீவிரவாதியை எதிர்கொண்டு சாதித்த  மூன்று அமெரிக்க இளஞர்களின்  உண்மைக் கதையை  அடிப்படையாக்கி வெளிவந்த ‘த 15:17 டு பாரிஸ்: எ ட்ரூ ஸ்டோரி ஆஃப் எ டெரரிஸ்ட், எ ட்ரெய்ன் அண்ட் திரீ அமெரிக்கன் ஹீரோஸ்’ என்ற புத்தகத்தை அடிப்படையாகக் கொண்டு இந்தப்படம் எடுக்கப்பட்டுள்ளது. படத்தின் சிறப்பு அம்சமாக இந்த சாகச நிகழ்வில் பங்கேற்ற, ஆண்டனி சாட்லெர், அலெக் ஸ்கர்லடஸ், ஸ்பென்சர் ஸ்டோன் ஆகிய மூன்று அமெரிக்க வீரர்களையே அவர்களின் உண்மைக் கதாபாத்திரங்களில் நடித்துள்ளனர்.

இந்த படம் 2018 பிப்ரவரி 9 அன்று வார்னர் பிரதர்ஸ் பிக்சர்ஸ் வெளியிட்டவிருக்கிறது.

## கதை
பெல்ஜியம் நாட்டின் தலைநகரான பிரஸ்ஸல்ஸ் வழியாக, 2015, ஆகத்து 21 அன்று பாரீசுக்கு செல்லும் அதிவிரைவு ரயிலில் ஐ.எஸ். தீவிரவாதி ஒருவனும் பயணிக்கிறான். ஓடும் தொடர்வண்டியில் 500-க்கும் மேற்பட்ட பயணிகளை கொல்வதற்கான சதித்திட்டத்தை செயல்படுத்த தயாராகிர்றான். இதற்காக வெடிப் பொருட்கள் மற்றும் தானியங்கி துப்பாக்கியுடன் அவன் செயல்படத் தொடங்குகிறான். அப்போது அந்த தொடர்வண்டியில் பயணிக்கும் மூன்று அமெரிக்க இளைஞர்கள் தீவிரவாதிக்கு எதிராக போராடுகின்றனர். அடிப்படையில் இராணுவ வீரர்களான அம்மூவரும் தீவிரவாதியை எதிர்கொண்டு சாதித்த உண்மைச் சம்பவமே கதையின் அடிப்படை.

## மேற்கோள்கள்

பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:வெளிவரவிருக்கும் திரைப்படங்கள்
பகுப்பு:வார்னர் புரோஸ். திரைப்படங்கள்
பாரதி சாலை, சென்னை

**பாரதி சாலை** (Bharathi Salai) என்பது தமிழ்நாட்டின் சென்னை நகரின் இராயப்பேட்டையில் உள்ள ஒரு பழமையான சாலையாகும். இந்தச் சாலை எக்ஸ்பிரஸ் அவென்யூ வணிக வளாகம் இருக்கும் ராயப்பேட்டை மணிக்கூண்டு சந்திப்புக்கும் மெரீனா கடற்கரை காமராஜர் சாலை கண்ணகி சிலை சந்திப்புக்கும் இடையே நீண்டிருக்கிறது. பாரதி சாலையின் பழைய பெயர் பைகிராப்ட்ஸ் சாலை என்பதாகும். இது ஆங்கோலேய திகாரியான செயின்ட் தாமஸ் பைகிராப்ட்ஸ் என்பவரின் நினைவால் அப்போது வைக்கப்பட்டது. சுப்பிரமணிய பாரதியின்  நினைவைப் போற்றும் விதத்தில் தமிழ்நாடு அரசு பைகிராப்ட்ஸ் சாலையின் பெயரை பாரதி சாலை என்று மாற்றியது. 

சென்னையின் மிகப் பழமையான இந்தச் சாலைகளில் ஒன்றான இந்தச் சாலையில்தான் ஆற்காடு நவாப்பின் அதிகாரபூர்வ இல்லமான அமீர் மஹால் உள்ளது. தமிழ் மர்ம புதின எழுத்தாளரான வடுவூர் துரைசாமி ஐயங்கார் இந்தச் சாலையில்தான் வீடு வாங்கி வசித்து வந்ததாகச் சொல்லப்படுகிறது. இந்தச் சாலையின் மையத்தில் சென்னையின் மிகப் பழமையான சந்தைப் பகுதிகளுள் ஒன்றாக ஜாம்பஜார் என்ற சந்தை உள்ளது. இந்தச் சந்தை ராயப்பேட்டை, திருவல்லிக்கேணி உள்ளிட்ட பகுதிகளின் வர்த்தக மையமாக இருக்கிறது. இந்தச் சாலையில் ஒரு பகுதி ராயப்பேட்டையில் இருக்கிறது. ராயப்பேட்டை மெத்தை, திரைகளுக்கான சந்தை. அதனால் அது தொடர்பான கடைகளும் இந்தச் சாலையில் இருக்கின்றன.
## மேற்கோள்கள்

பகுப்பு:சென்னை சாலைகள்
கணேஷ் வி தெவி

**கணேஷ் நாராயண் தாஸ்** (*Ganesh Narayan Das*, 1 ஆகஸ்ட் 1950), என்பவர் பரோடாவில் உள்ள  சயாஜிராவோ பல்கலைக் கழகத்தின்  முன்னாள் பேராசிரியர் ஆவார்.   புகழ்பெற்ற  இலக்கிய விமர்சகர் மற்றும் ஆர்வலராகவும்  திகழ்பவர். வதோதாராவில் உள்ள ‘பாஷா  ஆராய்ச்சி  மற்றும்  வெளியீட்டு மையத்தின்’ நிறுவனராகவும் இயக்குனராகவும் உள்ளார்.

## கல்வி
இவர் கோலாப்பூரில் உள்ள  சிவாஜி பல்கலைக்கழகம், இங்கிலாந்திலுள்ள லீட்ஸ் பல்கலைக்கழகத்தில்  கல்வி பயின்றார். பல கல்விப் பணிகளில், அவர் லீட்ஸ் பல்கலைக்கழகத்திலும்,  யேல் பல்கலைக்கழகத்திலும்,  ஜவகர்லால் நேரு அறக்கட்டளை (1994-96) மூலம் நிதி பெற்று ஆய்ந்தவர்.

## ஆசிரியப்பணி
2002 ஆம் ஆண்டு முதல், குஜராத் மாவட்ட காந்திநகரில் உள்ள திருபாய் அம்பானியின் தகவல்தொடர்பு தொழில்நுட்பத்துறையில் பேராசிரியராகப் பணியாற்றினார். அங்கிருந்து விலகி,  பரோடா மஹாராஜா சயாஜிராவோ பல்கலைக் கழகத்தில் தனது வாழ்க்கையைத் தொடங்கினார். பரோடாவிலிருந்து உலகின் மொழி வேறுபாட்டின் வரைபடத்தைத் தொடர, கருநாடக மாநிலத்தின் தார்வார்ட்க்குச் சென்றார்.

## மொழி ஆய்வுப்பணி
வதோதராவில் அமைக்கப்பட்ட பாஷா மொழி ஆய்வகம்,  பழங்குடி சமூகங்களைப் பற்றிய ஆய்வை மேற்கொள்ள  குஜராத்தில் மாவட்டத்தில்  உள்ள  ஆதிவாசி அகாடமி ஆகியவற்றை இவர் ஏற்படுத்தினார். இவை பழங்குடி சமூகங்களைப் பற்றிய ஆய்வுக்கு ஒரு தனித்துவமான கல்வி சூழலை உருவாக்குவதற்கு நிறுவப்பட்டன. 2010 இல் இந்தியாவின் மக்கள் மொழியியல் ஆய்வுக்கு வழிவகுத்தார், இவ்வமைப்பானது தற்காலத்தில் புழங்கும் 780  இந்திய மொழிகளையும் ஆய்வு செய்து ஆவணப்படுத்தியுள்ளது.

## விருதுகள்
# அரசர் கிளாசு விருது (2003) (குஜராத்தில் ஒடுக்கப்பட்ட மொழிகளைக் காப்பதற்காக)
# துர்கா பகவத் நினைவு விருது (வனப்பிரசுதம் என்னும் பழங்குடி பற்றிய நூலுக்காக) 
# சாகித்ய அகாதெமி விருது (2005) (இலக்கியப் படைப்புக்காக)
# சார்க் எழுத்தாளர் பரிசு (2007) (அறியப்படாத பழங்குடி மக்களைப் பற்றிய எழுத்துக்காக)
# இலிங்குவாபாக்சு  பரிசு (2011) (பன்முகத்தன்மையுடைய மொழியைப் பாதுகாத்தலுக்காக)
# தாமரைதிரு விருது (2014) இந்திய அரசின் உயரிய விருது (பழங்குடி மக்கள் சார்பான)

## படைப்புகள்
# கூர்சிந்தனைகள்  (Critical Thought) (1987)
# மறதிக்குப் பிறகு (After Amnesia) (1992)
# பல தலைவர்களுக்காக (Of Many Heroes (1997)
# பாரம்பரியம் மற்றும் நவீனத்துவ இந்தியா (India Between Tradition and Modernity) (co-edited, 1997)
# மற்றொரு நாக்கில் (In Another Tongue) (2000)
# இந்திய இலக்கிய விமர்சனம் : கோட்பாடும் விளக்கமும் (Indian Literary Criticism: Theory & Interpretation) (2002).
# புனையப்பட்ட வார்த்தைகள் - பழங்குடி இலக்கியத் தொகுதி (Painted Words: An Anthology of Tribal Literature) (editor, 2002).
# திருடன் எனப்படும் ஆதிவாசி (A Nomad Called Thief) (2006)
# முக்கிய வார்த்தைகள் : உண்மை (Keywords: Truth )(contributor, date unknown)
# வனவாசம் (Vaanprastha) (in Marathi, date unknown)
# ஆதிவாசிகளைக் குறித்து...(Adivasi Jane Che) ( Tribal People Knows, in Gujarati, date unknown).
#  ஜி.என். வாசிப்பு (The G.N. Devy Reader) (2009)

## மேற்கோள்கள்
* http://tamil.thehindu.com/opinion/columns/article22372967.ece

## வெளியிணைப்புகள்
*The Hindu Article 
*
*Transcription of Devy's TED talk about life and death of languages 
*Devy's interview to The Mint "India becoming graveyard of languages"

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:இந்திய ஆங்கில எழுத்தாளர்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:சாகித்திய அகாதமி விருது பெற்றோர்
ஜெஃப்ரி ச.ஹால்

**ஜெஃப்ரி ச.ஹால்** (பிறப்பு 3 மே 1945) ஒரு அமெரிக்க மரபியலர் மற்றும் உயரியலாளர். இவர் பிரான்டிஸ் பல்கலைகழகத்தில் எமிரிட்ஸ் பேராசிரியராக உள்ளார்  மற்றும் தற்போது கேம்பிரிட்ச் வசிக்கிறார். ஹால் ஈக்களில் உண்டாகும் காதலூட்டம் மற்றும் நடத்தை ஏற்படும் சீரான மாற்றம் குறித்த நரம்பியல் கூறு பற்றிய ஆய்வுகளை செய்வதற்கு தனது பெரும்பான்மையான நேரத்தை கழித்தார். அவருடைய நரம்பியல் மற்றும் டிராஸாபிலா நடத்தையில் ஏற்படும் மாற்றங்கள் குறித்த ஆய்வுகள் மூலம் அவர் ஒரு முக்கிய் உயிரியல் சம்பந்தமான நிகழ்வை கண்டுபிடித்தார். இந்த ஆய்வுகள் மூலம் உயிரியல் கடிகாரங்கள் மற்றும் நரம்பு மண்டலத்தில் பாலியல் வேறுபாடு அடித்தளங்கள் மீது அத்தியாவசிய வழிமுறைகளை ஏற்படுத்த உதவியது.  உயிரியல்  துறையில் அவரது புரட்சிகர வேலைக்காக அறிவியல் தேசிய கழகத்திற்காக தேர்ந்தெடுக்கப்பட்டார். **[[மைக்கேல் வாரன் யங்|மைக்கேல் W. யங்]]** மற்றும் **[[மைக்கேல் ரோபாஸ்]]** உடன் இனைந்து ஹால் **2017 ஆம் ஆண்டிற்கான மருத்துவம் மற்றும் உடலியக்கியல்கான நோபல் பரிசு** பெற்றார்.
## வாழ்க்கை
### ஆரம்பகால வாழ்க்கை மற்றும் கல்வி
ஜெஃப்ரி ஹால் நியூயார்க் புரூக்லினில் பிறந்தார், வாஷிங்டன் டி.சி. புறநகர் பகுதியில் வளர்ந்தார், அவரின் தந்தை அமெரிக்க செனட் செய்திகளை சேகரிக்கும் அசோசியேட்டட் பிரஸ் பத்திரிகைக்கு நிருபராக பணியாற்றினார்,  ஹாலின் தந்தை, ஜோசப் W. ஹால், சமீபத்திய நிகழ்வுகள் தெறிந்துகொள்ள ஹாலை தினசரி பத்திரிக்கைகளை படிப்பதற்கு ஊக்கம் கொடுத்தார். ஒரு நல்ல உயர்நிலைப் பள்ளி மாணவராக ஹால் இருந்தார். எதிர்காலத்தில் மருத்துவத் துறையில்  தொடர திட்டமிட்டார். ஹால் 1963 ஆம் ஆண்டில் அஹெர்ஸ்ட் கல்லூரியில் ஒரு இளங்கலைப் பட்டத்தைத் தொடர்ந்தார். ஆயினும், ஒரு இளங்கலை மாணவராக இருந்த காலத்தில், இயல்பாகவே அவருக்கு உயிரியலில் ஆர்வம் இருப்பதை உணர்ந்து கொண்டார்.

### ஆரம்பகால கல்விப் பணி
ஹால் 1967 ஆம் ஆண்டில் பட்டப்படிப்பு பள்ளியில் லாரன்ஸ் சேண்ட்லரின் ஆய்வகத்தில் பணிபுரியத் தொடங்கினார். திராஸோபிலாவில் வயது சார்ந்த சார்பு மரபியல் மாற்றங்களை ஆய்வு செய்ய ஹால் சேண்ட்லருடன் பணிபுரிந்தார், இவர்களின் ஆய்வு  குரோமோசோமின் நடத்தையில் மரபணு கட்டுப்பாட்டை மையப்படுத்தி இருந்தது. பின்னாளில் கலிபோர்னியா தொழில்நுட்ப நிறுவனத்தில்  சீமோர் பென்சரிடம் மரபியலில் முனைவர் பட்டத்திற்குப் பிந்தய ஆராய்ச்சிப் பணி மேற்கோள்ள ஹாலை ஹெர்சல் ரோமன் ஊக்கப் படுத்தினார்.

## மேற்கோள்கள்

பகுப்பு:1945 பிறப்புகள்
பகுப்பு:நோபல் மருத்துவப் பரிசு பெற்றவர்கள்
இடை வீட்டு அய்யனார்

thumb
**இடை வீட்டு ஐயனார் கோவில்** என்பது தூத்துக்குடி மாவட்டத்திலுள்ள ஐயனார் கோவிலாகும். தமிழ் நாட்டிலுள்ள தூத்துக்குடி மாவட்டம் திருச்செந்தூரில் இருந்து 7 கிமீ. தொலைவிலுள்ள சோனகன்விளை என்ற கிராமத்தில் அமைந்துள்ளது.

மூலவர் இடைவீட்டான், இடர் விரட்டு ஐய்யனார், ‌இடை வீட்டு  ஐய்யனார், பச்சைத்தண்ணிகாரன் என வேறு பெயர்களிலும் வழங்கப்படுகிறது. இவர் அமர்ந்த நிலையில் பூர்ணம், புஷ்கலை தேவியருடன் உள்ளார்.
thumb|'''இடை வீட்டு  ஐயனார் கோவில்'''
இந்தக் கோவில் 400 முதல் 450 ஆண்டுகள் பழமை நிறைந்தது. சோனகன்விளை  கிராமத்தில் .இடை வீட்டு ஐயனார் அழைக்கப்படும் இவர் சிவன் மற்றும் விஷ்ணுவின் மானிட வடிவாக பார்க்கப்படுகிறார். இக்கோவிலில் பௌர்ணமி பூசை, பங்குனி உத்திரம் போன்ற விழாக்கள் நடைபெருகின்றன.

இத்தலம் காவல் தெய்வமாக இருக்ககூடிய சுடலை மாடனின் 21 பந்திகளில் ஒரு பூடமாக இருந்தது.

மேற்படி  இங்கு எல்லா மாதமும்  இடைவீட்டு அய்யனாருக்கு பௌர்ணமி பூஜை  நடப்பது  போல் அம்மாவாசை பூஜை மிக சிறப்பாக நடைபெற்று வருகிறது.

மேலும் இடைவீட்டு ஐயனார் சிவன் மற்றும் விஷ்ணுவின் மானிட வடிவாக பார்கபடுவதால்  ஒவ்வொரு ஆண்டும் ஐப்பசி மாதம் வரும் பௌர்ணமி அன்று இடைவீட்டு அய்யனாருக்கு அன்னாபிஷேகம் வெகு சிறப்பாக நடத்தப்படட்டு அங்கு வரும் பக்தர்களுக்கு அன்னதானம் வழங்கப்படுகிறது.

இதன்படி மேலும் இடைவீட்டு ஐயனார் பூர்ண புஷ்கலா தேவியர்களுக்கு  ஆடிிபூரம்  வெகு விமர்சையாக பக்தர்கள் சூழ ஐயனார் மற்றும் தேவியர்க்கு தட்டு வரிசை சுமந்து வந்து பூர்ண புஷ்கலா தேவியர்களுக்கு வளையல் அணிவித்து  பக்தர்கள் அனைவரும் இடைவீட்டு ஐயனார் பூர்ண புஷ்கலா தேவியரின் அருளும் ஆசியும் பெற்று செல்கின்றனர்.

கோயிலுக்கு வரும் பக்தர்களின் வேண்டுதல்கள் நிறைவேறிய ஒரு பதிவு கீழே பதிவிட்டு உள்ளோம்.

என் பெயர் சாந்தி. இது எங்க வீட்ல நடந்தது என் தங்கை பேரன் வயது5 பேச்சு வரவில்லை. இடைவீட்டு ஐயனார்  கோவிலுக்கு அபிஷேகத்து அன்று வந்து  தேன் வாங்கி கொடுத்தாள் .பௌர்ணமி பூஜை அன்று தேன் அபிஷேக ஆரம்பித்த உடன் நன்றாக பேச ஆரம்பித்து விட்டான் என்றும் எங்கள் இடைவீட்டு ஐய்யனார் துணை.   இடைவீட்டு ஐய்யனார் பூர்ண புஷ் கலை போற்றி🙏🙏🙏.

இது போன்று நிகழ்வுகளை சொல்லி கொண்டே போகலாம் ஐய்யனின் அருள் ஆசிகளை பற்றி. ஆதாரத்துடன் பதிவிடுகிறேன். குழந்தை பேறு இல்லாத பக்தர்களுக்கு குழந்தை செல்வம் அருளியது. திருமணம் ஆகாதவர்களுக்கு நல்லதுணைஅமைத்து கொடுத்து அவர்கள் வாழ்வில்  சந்தோசத்தை ஏற்படுத்தியது என்று  பல அர்புதங்களை இன்றும் இடைவீட்டு ஐயனார் பூர்ண புஷ்கலா  பக்தர்களின் வாழ்வில் சிறப்புகளை நிகழ்த்தி வருகின்றனர்.

## படத்தொகுப்பு

படிமம்:இடை வீட்டு ஐயனார் பங்குனி உத்திர விழா.jpg|மூலவர் இடை வீட்டு ஐயனார்
படிமம்:MKM 3177.jpg|மார்கழி மாத  பூஜை


பகுப்பு:தமிழர் நாட்டுப்புறத் தெய்வங்கள்
பகுப்பு:தூத்துக்குடி மாவட்டத்திலுள்ள கிராமக் கோயில்கள்
பகுப்பு:ஐயனார் கோயில்கள்
கோப்பு நீட்சி

**கோப்பு நீட்சி** (filename extension) என்பது கணினிக் கோப்புகளின் இறுதியில் ஒரு புள்ளிக்கு (period) அடுத்து அமையும் கோப்புப் பெயரின் இறுதிப்பகுதியாக அமைந்து  இருக்கும். கோப்பினுள் இருக்கும் தரவு அமைப்பை, அக்கோப்பின் பெயர் நீட்சி தெரிவிக்கிறது. மேலும், அக்கோப்பினை, ஒரு பயனர் எப்படி பயன்படுத்த வேண்டும் என்பதையும் தெரிவிக்கிறது. சில கோப்புகளில் புள்ளிக்கு மாற்றாக, சிறு இடைவெளி (space)களுடனும் காணப்படுகின்றன. 
பெரும்பான்மையான  கோப்பு முறைமைகளில் கோப்பு நீட்சி என்பது எந்தவித சிறப்புத் தன்மையும் இல்லாத, அக்கோப்புப் பெயரின் ஒரு பகுதியாகவே விளங்குகின்றன. சில கோப்பு முறைமைகளில், கோப்பு நீட்சியான சிறப்பியல்புகளைப் பெற்று, அக்கோப்பின் வடிவத்தையும், கோப்பின் அளவையும் தீர்மானிக்கிறது.

## பயன்பாடு
ஒரு கோப்புநீட்சியானது, அக்குறிப்பிட்டக் கோப்பின் மீதரவாக உள்ளது.  பொதுவாக கோப்புநீட்சியானது, அது இருக்கும் கோப்பில், எம்முறையில் தரவை சேமிக்க வேண்டும் என்பதைத் தெரிவிக்கிறது. ஒரு கோப்பு முறைமையே, அக்கோப்பின் நீட்சி எந்த இடத்தில் அமைய வேண்டும் என முடிவு செய்கிறது. பெரும்பான்மையானவை இறுதியில் தான் இருக்கும். எடுத்துக்காட்டாக, ' `கோப்பின் பெயர்.txt` ,`கோப்பின்பெயர்.csv`, `.html``mysite.index.html`.

## மேற்கோள்கள்

பகுப்பு:கணினித் துறைச்சொற்கள்
சீசியம் ஐதரைடு

**சீசியம் ஐதரைடு** *(Caesium hydride)* CsH என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இந்தக் கார உலோக ஐதரைடு சீசியமும் ஐதரசனும் சேர்ந்து வினைபுரிவதால் உருவாகிறது . உலோக ஆவியில் ஒளி-தூண்டல் துகள் உருவாக்கத்தால் தயாரிக்கப்பட்ட முதலாவது பொருள் சீசியம் ஐதரைடு ஆகும். சீசியத்தைப் பயன்படுத்தி  அயனி உந்துவிசை அமைப்பு செயல்படுத்துவது தொடர்பான ஆரம்பகால ஆய்வுகளில் சீசியம் ஐதரைடு பெரிதும் பயன்பட்டது. 

சீசியம் ஐதரைடில் உள்ள சிசியம் அணுக்கருவை,   சுழற்சி-பரிமாற்ற ஒளியியக்க ஏற்றல் செயல்முறையின் வழியாக ஏற்றப்பட்ட ஒளியியக்க சீசிய ஆவியுடன் இடைவினை புரியச் செய்தால் அதை மிகை முனைவாக்கம் செய்யலாம். சுழற்சி-பரிமாற்ற ஒளியியக்க ஏற்றல் செயல்முறை சீசியம் அணுக்கருவின் அணுக்கருக்களின் காந்த ஒத்ததிர்வு சமிக்ஞையை அதிகரிக்கச் செய்யும் . 

## படிகக் கட்டமைப்பு
அறை வெப்பநிலை மற்றும் அழுத்தத்தில் சீசியம் ஐதரைடு சோடியம் குளோரைடின் கட்டமைப்பையே ஒத்திருக்கிறது.
  
## மேற்கோள்கள்

பகுப்பு:சீசியம் சேர்மங்கள்
பகுப்பு:உலோக ஐதரைடுகள்
பகுப்பு:பாறை உப்பு படிகக் கட்டமைப்பு
பாசுபரசு மோனோநைட்ரைடு

**பாசுபரசு மோனோநைட்ரைடு** *(Phosphorus mononitride)* என்பது PN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இதை பாசுபரசு ஒற்றைநைட்ரைடு என்றும் அழைக்கலாம். பாசுபரசும் நைட்ரசனும் மட்டுமே சேர்ந்து இச்சேர்மம் உருவாகிறது. ஈரணு நைட்ரைடு என்று இச்சேர்மத்தை வகைப்படுத்துகிறார்கள். 

விண்மீனிடை ஊடகத்தில் முதன் முதலாக கண்டறியப்பட்ட பாசுபரசு சேர்மம் பாசுபரசு மோனோநைட்ரைடு ஆகும் .
 
வியாழன் மற்றும் சனி (கோள்)|சனி]] கோள்களிலும், விண்மீனிடை ஊடகத்திலும் இதுவொரு முக்கியமான மூலக்கூறாகக் கருதப்படுகிறது .

## மேற்கோள்கள்

பகுப்பு:நைட்ரைடுகள்
பகுப்பு:பாசுபரசு சேர்மங்கள்
பகுப்பு:திண்மங்கள்
துத்தநாகம்-துத்தநாக ஆக்சைடு சுழற்சி

**துத்தநாகம்-துத்தநாக ஆக்சைடு சுழற்சி** *(zinc–zinc oxide cycle)* என்பது ஐதரசனை  உற்பத்தி செய்கின்ற ஒரு வெப்பவேதியியல் சுழற்சி வினையாகும். துத்தநாகமும் துத்தநாக ஆக்சைடும் இவ்வினையில் பயன்படுத்தப்படுகின்றன  இவ்வினை இரண்டு  படிநிலைகளில் நிகழ்கிறது. இச்சுழற்சியில் ஐதரசனின் உற்பத்தித் திறன் 40 சதவீதத்திற்கு அருகில் உள்ளது .

## செயல்முறை விளக்கம்

தண்ணீர் மூலக்கூறை பிளக்கும்  இரண்டு இரசாயன வினைகளை Zn/ZnO  சுழற்சி உள்ளடக்கியுள்ளது. இவ்வினைகளில் ஒடுக்க-ஏற்ற வேதிவினைகள் பயன்படுத்தப்படுகின்றன:.

*பிரிகை வினை: ZnO → Zn + 1/2 O2,
*நீராற்பகுப்பு: Zn + H2O → ZnO + H2

சூரிய சக்தியை மையமாகக் கொண்ட முதல் வினையில் 900 பாகை செல்சியசு வெப்பநிலையில் துத்தநாக ஆக்சைடு துத்தநாகமாகவும் ஆக்சிசனாகவும் பிரிகையடைகிறது. இவ்வினை ஒரு வெப்பங்கொள் வினையாகும். இரண்டாவது வினையில் துத்தநாகம் 427 ° பாகை செல்சியசு வெப்பநிலையில் தண்ணீருடன் வினைபுரிந்து ஐதரசனையும் துத்தநாக ஆக்சைடையும் உற்பத்தி செய்கிறது.

சூரிய வெப்ப ஆற்றல் நிலையை அறிவதற்காக  சூரிய சக்தி கோபுரமும் சூரிய வெப்ப ஆற்றலைப் பெறுவதற்கு சூரிய இலக்கு நிலைப்படுத்திகளும் பயன்படுத்தப்படுகின்றன.

## இவற்றையும் காண்க
*தாமிர-குளோரின் சுழற்சி
*கலப்பு கந்தகச் சுழற்சி

## மேற்கோள்கள்

## வெளி இணைப்புகள்
*H2 formation by zinc hydrolysis in a hot wall aerosol flow reactor

பகுப்பு:வேதி வினைகள்
பகுப்பு:ஐதரசன் தயாரிப்பு
செங்கமலத் தீவு

***செங்கமலத் தீவு*** 1962 ஆம் ஆண்டு வெளியான ஒரு இந்திய, தமிழ்த் திரைப்படமாகும். இத் திரைப்படத்தை எஸ். ராஜேந்திரன் இயக்கினார். எம். ஆர். ராதா, சி. எல். ஆனந்தன், கள்ளபார்ட் நடராஜன் வி. கே. ராமசாமி, வி. எஸ். ராகவன், ராஜஸ்ரீ, புஷ்பலதா, டி. பி. முத்துலட்சுமி ஆகியோர் நடித்திருந்தனர்.

## பாடல்கள்
திரைப்படத்துக்கு இசையமைத்தவர் கே. வி. மகாதேவன். திருச்சி தியாகராஜன், சென்னை ஏகலைவன் ஆகியோர் யாத்த பாடல்களை டி. எம். சௌந்தரராஜன், பி. பி. ஸ்ரீநிவாஸ், எஸ். வி. பொன்னுச்சாமி, எஸ். ஜானகி, எம். எஸ். ராஜேஸ்வரி, சூலமங்கலம் ராஜேஸ்வரி, எல். ஆர். ஈஸ்வரி ஆகியோர் பாடினர்.

## மேற்கோள்கள்

## வெளி இணைப்புகள்
*

பகுப்பு:1962 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பலேடியம்(II) புளோரைடு

**பலேடியம்(II) புளோரைடு** *(Palladium(II) fluoride)* PdF2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பலேடியம்|பலேடியமும் புளோரினும் சேர்ந்து இச்சேர்மம் உருவாகிறது. 

## தயாரிப்பு

பலேடியம்(II,IV) புளோரைடுடன் (PdII[PdIVF6]) செலீனியம் டெட்ராபுளோரைடைச் சேர்த்து ஆவிமீள் தொகுப்பு வினைக்கு உட்படுத்தி பலேடியம்(II) புளோரைடு தயாரிக்கப்படுகிறது.

Pd[PdF6] + SeF4 → 2PdF2 + SeF6

## கட்டமைப்பும் பாராகாந்தத் தன்மையும்

இணை சேர்மமான நிக்கல்(II) குளோரைடைப் போல பலேடியம்(II) புளோரைடும் உரூத்தைல் வகை படிகக் கட்டமைப்பை ஏற்கிறது. பலேடியம் எண்முக ஒருங்கிணைப்பும் t e என்ற எலக்ட்ரான் அமைப்பையும்   இக்கட்டமைப்பில் இடம்பெற்றுள்ளது. பலேடியத்தின் ஒவ்வொரு eg- சீரொழுங்கு ஆர்பிட்டலுக்கும் ஓர் எலக்ட்ரான் என்ற வீதத்தில் இரண்டு இணையுறா எலக்ட்ரான்கள் இருப்பதனால் பலேடியம்(II) புளோரைடு பாரா காந்தத் தன்மையைப் பெறுகிறது. 

## இதையும் காண்க
*பலேடியம் புளோரைடு

## மேற்கோள்கள்

பகுப்பு:பலேடியம் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:பிளாட்டினம் குழு ஆலைடுகள்
யோன் யங்

**யோன் வாட்ஸ் யங்** (*John Watts Young*, **ஜான் வாட்ஸ் யங்**; செப்டம்பர் 24, 1930&nbsp;– சனவரி 5, 2018) என்பவர் அமெரிக்க விண்ணோடியும், கடற்படை அதிகாரியும், கடற்படை வானோட்டியும், வான்வெளிப் பொறியியலாளரும் ஆவார். 1972 ஆம் ஆண்டில் அப்பல்லோ 16 விண்கலத்தில் நிலவுக்குச் சென்று நிலவில் நடந்த 9-வது மனிதர் என்ற சாதனையைப் படைத்தார். அத்துடன் அதிக ஆண்டுகள் விண்வெளி வீரராகப் பணியாற்றியவர் என்ற சாதனையையும் இவர் படைத்தார். இவரது 42 ஆண்டுகால சேவையில் நாசா சேவையில், ஆறு விண்வெளித் திட்டங்களில் பங்கு கொண்டு சாதனை புரிந்தார். ஜெமினி திட்டத்தில் ஜெமினி 3, ஜெமினி 10 ஆகிய பயணங்களிலும், அப்பல்லோ திட்டத்தில் அப்பல்லோ 10, 16 ஆகிய பயணங்களிலும், விண்ணோடத் திட்டத்தில் எஸ்டிஎஸ்-1, 9 ஆகிய பயணங்களிலுமாக இவர் ஆறு விண்வெளிப் பயணங்களில் வெற்றிகரமாக பங்குபற்றியுள்ளார்.

1965-ஆம் ஆண்டில் ஜெமினி திட்டத்தின் முதலாவது மனித விண்வெளிப் பயணத் திட்டமான ஜெமினி 3 இல் முதற்தடவையாகப் பயணம் செய்தார். பின்னர் அதே திட்டத்தில் 1966 இல் ஜெமினி-10 விண்கலத்தில் முதன்மை வீரராக சென்றார். 1969 இல் ஏவப்பட்ட அப்பல்லோ 10 விண்கலத்தில் சென்று சந்திரனைத் தனியே சுற்றி வந்த முதலாவது மனிதர் என்ற சாதனையைப் புரிந்தார். அப்பல்லோ 16 விண்கலத்தில் சென்று சந்திரனின் தரையில் தரையுலவியை இயக்கினார். இரு தடவைகள் சந்திரனுக்குச் சென்ற மூவரில் இவரும் ஒருவர் ஆவார். அத்துடன், 1981 இலும் பின்னர் 1983 இலும் மேற்கொள்ளப்பட்ட விண்ணோடப் பயணங்களிலும் முதன்மை வீரராகச் சென்றார். யங் 2004 ஆம் ஆண்டில் நாசாவில் இருந்து பணி ஓய்வு பெற்றார். 2018 சனவரி 5 இல் காலமானார்.

## மேற்கோள்கள்

## வெளி இணைப்புகள்

*

பகுப்பு:1930 பிறப்புகள்
பகுப்பு:2018 இறப்புகள்
பகுப்பு:ஐக்கிய அமெரிக்க விண்வெளி வீரர்கள்
பகுப்பு:அமெரிக்கப் பொறியியலாளர்கள்
பகுப்பு:அமெரிக்க வான்-விண்வெளிப் பொறியியலாளர்கள்
கலிமந்தான்

**கலிமந்தான்** (ஆங்கிலம்: *Kalimantan*; மலாய்: *Kalimantan*; இந்தோனேசியம்: *Kalimantan* (*wilayah Indonesia*); சீனம்: 加里曼丹) என்பது போர்னியோ தீவில் இந்தோனேசியாவின் பகுதியாகும். போர்னியோ தீவின் 73% நிலப்பரப்பினை இந்தோனேசியாவின் கலிமந்தான் பகுதி கொண்டுள்ளது. கலிமந்தான் நிலப்பரப்பு 544150 ச.கி.மீ. ஆகும். 2020 மக்கள் தொகை கணக்கெடுப்பின் படி, இதன் மக்கள் தொகை 16625796 ஆகும்.
 
கலிமந்தானின் வடக்கிலும், வடமேற்கிலும் மலேசியாவின் கிழக்கு மலேசியா பிரதேசத்தின் சபா, சரவாக் மாநிலங்களும் மற்றும் புருணை நாடும் உள்ளன.

2019-இல், இந்தோனேசியாவின் அதிபர் ஜோக்கோ விடோடோ (*Joko Widodo*), இந்தோனேசியாவின் தலைநகர் கலிமந்தானுக்கு மாற்றப்பட வேண்டும் என்று முன்மொழிந்தார். சனவரி 2022-இல் இந்தோனேசிய நாடாளுமன்றம் அந்த முன்மொழிவுக்கு ஒப்புதல் அளித்தது. இந்தத் தலைநகர் மாற்றம் 10 ஆண்டுகள் வரை பிடிக்கும் என எதிர்பார்க்கப்படுகிறது. 

## பெயர்க் காராணம்

சமசுகிருத மொழியில் காலமந்தனா (*Kalamanthana*) என்பதற்கு மிகவும் சூடானது (*Burning Weather Island*) என்று பொருள். உள்ளூர் மக்கள் இப்பகுதியை கலிமந்தான் என அழைக்கிறார்கள்.

போர்னியோவின் கிழக்குப் பகுதியின் பழங்குடியின மக்கள், 16-ஆம் நூற்றாண்டு போர்த்துகீசிய ஆய்வாளர் ஜார்ஜ் டி மெனெஸ் (*Jorge de Menezes*) என்பவரை முதன்முதலாகத் தொடர்பு கொண்டபோது, அவர்களின் தீவை புலு கிலேமந்தன் (*Pulu K'lemantan*) அல்லது கலிமந்தான் (*Kalimantan*) என்று குறிப்பிட்டனர்.

## கலிமந்தானில் இந்தோனேசியாவின் மாநிலங்கள்

இந்தோனேசியாவில் உள்ள 33 மாநிலங்களில், ஐந்து மாநிலங்கள் கலிமந்தான் பகுதியில் உள்ளன. 1945-ஆம் ஆண்டில் இருந்து 1956-ஆம் ஆண்டு வரையில் கலிமந்தான் ஒரே ஒரு மாநிலமாக நிர்வகிக்கப்பட்டது. அதன் பின்னர் 1956-ஆம் ஆண்டில், கிழக்கு கலிமந்தான், தெற்கு கலிமந்தான் மற்றும் மேற்கு கலிமந்தான் என மூன்று மாநிலங்களாகப் பிரிக்கப்பட்டது. 

பின்னர் 1957-ஆம் ஆண்டில், மத்திய கலிமந்தான் மாநிலம் தற்போதுள்ள தெற்கு கலிமந்தான் மாநிலத்தில் இருந்து பிரிக்கப்பட்டு தனி மாநிலமாக உருவாக்கப்பட்டது. 25 அக்டோபர் 2012 வரை, வடக்கு கலிமந்தான் மாநிலம், கிழக்கு கலிமந்தான் மாநிலத்தில் இருந்து பிரிக்கப்படும் வரை நான்கு மாநிலங்கள் மட்டுமே இருந்தன. 

### கலிமந்தான் மாநிலங்கள்

* மேற்கு கலிமந்தான்
* மத்திய கலிமந்தான்
* தெற்கு கலிமந்தான்
* கிழக்கு கலிமந்தான்
* வடக்கு கலிமந்தான்

## இதனையும் காண்க
* போர்னியோ
* கிழக்கு மலேசியா 
* சரவாக்
* சபா
* புருணை
* இந்தோனேசிய நகரங்களின் பட்டியல்

## மேற்கோள்கள்

## மேலும் படிக்க
* Vltchek, Andre (June 3, 2017). Indonesian Borneo is Finished: They Also Sell Orangutans into Sex Slavery.

## வெளி இணைப்புகள்
* 
* போர்னியோ தீவில் கொல்லப்பட்ட ஓர் இலட்சம் ஒராங் ஊத்தான் குரங்குகள்
* 

பகுப்பு:போர்னியோ
பகுப்பு:இந்தோனேசியாவின் புவியியல்
பகுப்பு:இந்தோனேசியாவின் பகுதிகள்
சீசியம் தைட்டனேட்டு

**சீசியம் தைட்டனேட்டு** *(Caesium titanate)* Cs2TiO3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மற்ற கனிம வேதியியல் தைட்டனேட்டுகள் போலவே சீசியம் தைட்டனேட்டும் Cs-O மற்றும் Ti-O பிணைப்புகள் கொண்ட பலபகுதிக் கட்டமைப்பை ஏற்றுள்ளது.

Cs2Ti5O11 மற்றும் Cs2Ti6O13 மற்றும் Cs2Ti5O11•1.5H2O. போன்றவை அறியப்படும் பிற சீசியம் தைட்டனேட்டு வடிவங்களாகும் .
 
## மேற்கோள்கள்

பகுப்பு:சீசியம் சேர்மங்கள்
பகுப்பு:தைட்டனேட்டுகள்
தைட்டானியம்(II) குளோரைடு

**தைட்டானியம் குளோரைடு** *(Titanium(II) chloride)* TiCl2  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கருப்பு நிறத்தில் காணப்படும் இச்சேர்மம் அதிக வினைத்திறம் கொண்டது அகும் . இதனால் இச்சேர்மம் மிகச்சிறிய அளவிலேயே ஆய்வு செய்யப்பட்டுள்ளது. Ti(II) ஒரு வலிமையான ஆக்சிசனேற்றியாகும். ஆக்சிசனுடன் அதிக நாட்டம் கொண்டிருப்பதால் தண்ணீருடன் வினைபுரிகையில் மீளா வினையாக ஐதரசனை உற்பத்தி செய்கிறது. வழக்கமான தயாரிப்பு முறை என்பது 500 பாகை செல்சியசு வெப்பநிலையில் TiCl3 சேர்மத்தை விகிதச்சமமற்ற விகிதச் சிதைவுக்கு உட்படுத்தும் முறையாகும். ஆவியாகக் கூடிய TiCl4 இன் இழப்பால் இவ்வினை இயக்கப்படுகிறது

::2 TiCl3 → TiCl2 + TiCl4 

இவ்வினை வனேடியம்(III) குளோரைடை வனேடியம்(II) குளோரைடாகவும் வனேடியம் நாற்குளோரைடாகவும் மாற்றுகின்ற முறையைப் போன்ற வினையாகும் 
CdI2 கட்டமைப்பு அடுக்காலானதைப் போன்ற அமைப்பில் தைட்டானியம் குளோரைடு படிகமாகிறது. 
இதன்படி Ti(II) மையங்கள் ஆறு குளோரைடு ஈந்தணைவிகளுடன் எண்முக ஒருங்கமைவைக் கொண்டுள்ளன. 

## வழிப்பொருட்கள்

TiCl2(chel)2, போன்ற மூலக்கூற்று அணைவுச் சேர்மங்கள் அறியப்படுகின்றன. இங்குள்ள chel என்பது 1,2-பிசு(டைமெத்தில்பாசுபினோ)யெத்தேன், ((CH3)2PCH2CH2P(CH3)2) மற்றும் டெட்ராமெத்தில்யெத்திலீன்டையமீன்  ((CH3)2NCH2CH2N(CH3)2) போன்றவற்றைக் குறிக்கும் . இத்தகைய இனங்களை தொடர்புடைய Ti(III) மற்றும் Ti(IV) அணைவுகளை ஒடுக்குவதன் மூலம் தயாரிக்கலாம். 
.
TiCl2[(CH3)2PCH2CH2P(CH3)2]2 சேர்மம் மும்மைச் சுழற்சி நிலையுடன் கூடிய பாரா காந்தத் தன்மையும் Ti(CH3)2[(CH3)2PCH2CH2P(CH3)2]2 iசேர்மம் டையா காந்தத் தன்மையும் கொண்டுள்ளன . இவ்வினங்களில் வழக்கத்திற்கு மாறான மின்னியல் விளைவுகள் அறியப்படுகின்றன. 

Na2TiCI4  சேர்மம் தைட்டானியம் குளோரைடின் திண்மநிலை வழிப்பொருளாகும். தைட்டானியம் உலோகத்துடன் சோடியம் குளோரைடு பாய்மத்திலுள்ள தைட்டானியம் முக்குளோரைடுடன் வினைபுரியச் செய்து இதைத் தயாரிக்கிறார்கள் . இவ்வினங்கள் நேரியல் சங்கிலி கட்டமைப்பை ஏற்கின்றன. இங்கு மீண்டும் Ti(II) மையங்கள் விளிம்பிலுள்ள ஊடச்சு ஆலைடுகளுடன் எண்முக வடிவிலுள்ளன . 

## மேற்கோள்கள்

பகுப்பு:தைட்டானியம்(II) சேர்மங்கள்
பகுப்பு:குளோரைடுகள்
பகுப்பு:தைட்டானியம் ஆலைடுகள்
ஆந்திரப் பிரதேசத்திலுள்ள நகரங்களின் பட்டியல்

**ஆந்திரப் பிரதேசத்திலுள்ள நகரங்களின்  பட்டியல்** *(List of cities in Andhra Pradesh)* என்ற இக்கட்டுரையில் இந்தியாவின் ஆந்திரப் பிரதேச மாநிலத்திலுள்ள நகரங்களின் விவரங்கள் பட்டியலிடப்பட்டுள்ளன. இந்திய அரசாங்கத்தின் உள்துறை அமைச்சகத்தின் கட்டுப்பாட்டிலுள்ள பதிவாளர் மற்றும் மக்கள்தொகை கணக்கு ஆணையரின் அலுவலகம் நடத்திய 2011 ஆம் ஆண்டு கணக்கெடுப்புகளின் அடிப்படையில் இப்பட்டியல் தயாரிக்கப்பட்டுள்ளது.

## நகரப் புள்ளி விவரங்கள்

2011 ஆம் ஆண்டு கணக்கெடுப்பின்படி, 1,00,000 மற்றும் அதற்கு மேலான மக்கள் தொகை கொண்ட நகரங்கள் நகரங்கள் என அழைக்கப்படுகின்றன . மாநிலத் தலைநகரான அமராவதி உட்பட மொத்தம் 31 நகரங்கள் ஆந்திர மாநிலத்தில் உள்ளன . இந்நகரங்களில் 14 மாநகராட்சிகள், 16 நகராட்சிகள் உள்ளடங்கியுள்ளன . மாநிலத்தின் பதின்மூன்று மாவட்ட தலைநகரங்களும் நகரங்களாக வகைப்படுத்தப்படுகின்றன. இவையாவும் மாநகராட்சி தரநிலையில் உள்ளவையாகும். , சுற்றியுள்ள கிராமங்களையும் விசாகப்பட்டினம் மாவட்டத்தில் இணைத்த பிறகான கணக்கெடுப்பின்படி விசாகப்பட்டினத்தின் மக்கள் தொகை 20,35,922 பேர் ஆகும். இம்மாநிலத்தில் மக்கள்தொகை அதிகம் கொண்ட நகரமாக விசாகப்பட்டினம் கருதப்படுகிறது. 1,25,939 பேரை மக்கள்தொகையாகக் கொண்ட சிறீகாகுளம், குறைந்த மக்கள் தொகை கொண்ட மாநகராட்சியாகவும் கருதப்படுகிறது  விசாகப்பட்டினம் மற்றும் அமராவதி ஆகிய இரண்டு நகரங்களும் மக்கள் தொகை மிகுந்த பெரு நகரங்களாகக் கருதப்படுகின்றன.. பரப்பளவின் அடிப்படையில் கணக்கிட்டால் விசாகப்பட்டினம் 681.96 கி.மீ 2 பரப்பளவைக் கொண்டு மிகப்பெரிய மாநகராட்சியாகத் திகழ்கிறது. இதற்கு அடுத்ததாக மாநிலத்தின் தலைநகரம் அமராவதி இரண்டாவது இடத்தைப் பிடிக்கிறது. 7.12 கி.மீ 2 பரப்பளவைக் கொண்ட புரோத்தாதூர் நகரம் மிகச்சிறிய நகராட்சியாகும்.ஆந்திரப் பிரதேசத்தில் மக்களடர்த்தி குறைந்த நகரமாக விசாகப்பட்டினமும், மக்களடர்த்தி மிகுந்த நகரமாக ஏலூரு நகரமும் கருதப்படுகின்றன. மாநகராட்சிகளில் 14.55 கி.மீ 2 பரப்பளவைக் கொண்ட ஏலூரு நகரம் சிறிய மாநகராட்சியாகக் கருதப்படுகிறது .

## நகரங்களின் பட்டியல்
### குறிப்பு
*‡ — மாநிலத் தலைநகர் அமராவதி
மச்சிலிப்பட்டினம், விசயநகரம் முதலியன மாநகராட்சியாக மேம்படுத்தப்பட்டு நகராட்சியாகவே உள்ளன .

## மேற்கோள்கள்

பகுப்பு:ஆந்திரப் பிரதேச நகரங்கள்
மேற்கு பப்புவா

**மேற்கு பப்புவா** (*West Papua*; இந்தோனேசியம்: *Papua Barat*) இந்தோனேசியாவின் 38 மாகாணங்களில் ஒன்றாகும். நியூ கினி தீவின் மேற்கில் மேற்கு பாப்புவா மாகாணம் அமைந்துள்ளது. மேற்கு பாப்புவாவின் தலைநகரம் மனோக்குவாரி என்றாலும், பெரிய நகரமாக சோரோங் உள்ளது. இந்த மாகாணம் 2003-இல் நிறுவப்பட்டது. இது ஒரு தீவு மாகாணம் ஆகும். இந்த மாநிலத்தில் புன்சாக் ஜெயா எரிமலை உள்ளது.

2010 மக்கள் தொகை கணக்கெடுப்பின் படி, மேற்கு பாப்புவாவின் மக்கள்தொகை 7,60,855 ஆகும்.

இதன் அதிக நிலப்பரப்புகள் தெற்கு அரைக்கோளத்திலும், சிறிதளவு பகுதிகள் வடக்கு அரைக்கோளத்திலும் பரவியுள்ளது. மேற்கு பாப்புவா மாகாணத்தின் கிழக்கே பப்புவா நியூ கினி நாடு உள்ளது.

2014-இல் மாநிலத்தின் மக்கள் தொகை  877,437 ஆக இருந்தது. இந்தோனேசியாவின் வடக்கு கலிமந்தன் மாகாணத்திற்கு அடுத்து, மேற்கு பாப்புவா மாகாணம் குறைந்த அளவு மக்கள் தொகை கொண்டுள்ளது.

## நிர்வாகப் பிரிவுகள்
2010-இல் மேற்கு பாப்புவா மாகாணம்; 13 பிராந்தியங்களாகவும், 155 மாவட்டங்களாகவும், தன்னாட்சி கொண்ட நகரங்களாகவும் பிரிக்கப்பட்டுள்ளது.

## மக்கள் தொகையியல்

## இதனையும் காண்க
* நியூ கினி தீவு
* புன்சாக் ஜெயா மலை
* கலிமந்தன்

## அடிக்குறிப்புகள்

## மேற்கோள்கள்

## வெளி இணைப்புகள்

* 


பகுப்பு:இந்தோனேசிய மாகாணங்கள்
ஜெய்ராம் தாகூர்

**ஜெய்ராம் தாகூர்** (Jai Ram Thakur) (பிறப்பு 6 சனவரி 1965) ஒரு இந்திய அரசியல்வாதியும், இமாச்சலப்பிரதேசத்தின் 14 ஆவது மற்றும் முன்னாள் முதலமைச்சரும் ஆவார். இவர் முதலமைச்சர் வேட்பாளரான பாரதிய ஜனதா கட்சியின் வேட்பாளர் பிரேம் குமார் துமால் நவம்பர் 2017 இல் நடைபெற்ற சட்டப்பேரவைத் தேர்தலில் சுஜான்பூர் தொகுதியில் தோல்வியடைந்ததைத் தொடர்ந்து இமாச்சலப்பிரதேசத்தின் சட்டமன்றத் தலைவராக 24 டிசம்பர் 2017 இல் தேர்ந்தெடுக்கப்பட்டார். ஜெய்ராம் தாகூர் 1998 ஆம் ஆண்டிலிருந்து இமாச்சலப்பிரதேசத்தின் சட்டமன்ற உறுப்பினராகவும், முன்னதாக இமாச்சலப்பிரதேச அரசில் அமைச்சராகவும் இருந்தார். 2009-2012 வரையிலான காலகட்டத்தில் ஊரக வளர்ச்சித் துறை மற்றும் பஞ்சாயத்து ராஜ் துறை அமைச்சராக இருந்துள்ளார். இமாச்சலப்பிரதேசத்தின் சட்டசபைக்கு மண்டியில் சிராஜ் தொகுதியிலிருந்து தேர்ந்தெடுக்கப்பட்டுள்ளார்.

## அரசியல் வாழ்க்கை
இவர் 1986 ஆம் ஆண்டில் இமாச்சலப் பிரதேச அகில பாரத வித்தியார்த்தி பரிசத்தின் (எபிவிபி) இணைச்செயலாளரானார். 1989 முதல் 1993 வரை உள்ள காலகட்டத்தில், ஜம்மு காஷ்மீரில் அகில பாரத வித்தியார்த்தி பரிசத்தின் அமைப்புச் செயலாளராகப் பணியாற்றினார். 1993 முதல் 1995 வரை உள்ள காலகட்டத்தில், இமாச்சலப் பிரதேச பாரதிய ஜனதா கட்சியின் யுவ மோர்ச்சாவின் மாநிலச் செயலாளராகப் பதவி வகித்தார். 1998 ஆம் ஆண்டில் முதன்முறையாக இமாச்சலப் பிரதேச சட்டமன்றத்திற்குத் தேர்ந்தெடுக்கப்பட்டார். 2000 முதல் 2003 ஆம் ஆண்டு வரை உள்ள காலகட்டத்தில் இமாச்சலப் பிரதேச பாரதிய ஜனதாக கட்சியின் மாநில துணைத் தலைவரானார். 2003 ஆம் ஆண்டில் மீண்டும் இமாச்சலப் பிரதேச சட்டமன்றத்திற்குத் தேர்ந்தெடுக்கப்பட்டார். 2003 ஆம் ஆண்டு முதல் 2005 ஆம் ஆண்டு வரை உள்ள காலகட்டத்தில், இமாச்சலப் பிரதேச பாரதிய ஜனதா கட்சியின் யுவ மோர்ச்சாவின் மாநிலத் தலைவராகப் பதவி வகித்தார். 2007 ஆம் ஆண்டு மற்றும் 2012 ஆம் ஆண்டுகளில் நடைபெற்ற சட்டமன்றத் தேர்தல்களிலும் வெற்றி பெற்று சட்டமன்ற உறுப்பினரானார்.

## மேற்கோள்கள்


பகுப்பு:இமாச்சலப் பிரதேச முதலமைச்சர்கள்
பகுப்பு:இமாச்சலப் பிரதேச சட்டமன்ற உறுப்பினர்கள்
பகுப்பு:1965 பிறப்புகள்
பகுப்பு:இமாச்சலப் பிரதேசத்தில் அரசியல்
பகுப்பு:இமாச்சலப் பிரதேச நபர்கள்
அந்தோனியா பெரின் மொரீராசு

**அந்தோனியா பெரின் மொரீராசு** *(Antonia Ferrín Moreiras)* (அவுரென்சு, 13 மே 1914 – சாந்தியாகோ தெ கம்போசுதெலா, 6 ஆகத்து 2009) ஒரு கனிதவியலாளரும் பேராசிரியரும் முதல் கலீசிய பெண் வானியலாலரும் ஆவார். இவரது முதன்மையான வானியல் பங்களிப்புகளாக நிலாவால் பால்வெளி மறைப்புகள், இரட்டை விண்மீன்களின் அளவீடுகள், வானளக்கையியல் அளவீடுகள், இரு நிலைக்குத்துகள் ஊடாக விண்மீன்கள் கட்த்தலைத் தீர்மானித்தல் ஆகியவை அமைகின்றன. இவை அனைத்திலும் இவர் சந்தியாகோ தெ கம்போசுடெலா பல்கலைக்கழகத்தின் வான்காணகத்தில் பணிபுரிந்தபோது ஆய்விகள் மேற்கொண்டார். .
இவர் எசுப்பானிய உள்நாட்டுப் பொருக்கு முன்பு, சந்தியாகோ தெ கம்போசுடெலா பல்கலைக்கழகத்தில் வேதியியலிலும் மருந்தியலிலும் இளவல் பட்டத்தையும் கற்பித்தல் பட்டயமும் பெற்றதோடு இரண்டு ஆண்டுகள் கணிதவியலும் படித்தார். சில ஆண்டுகளுக்குப் பின்னர் இவர் மாட்ரிடு கம்பிளூட்டன்சு பல்கலைக்கழகத்தில் கணிதத்தில் இளவல் பட்டமும் பெற்றுள்ளார். ,

இவர் 1963 இல் வானியலின் சிக்கலைத் தீர்க்க ஆய்வுரை நல்கிய முதல் பெண்மணியானர்: *Observaciones de pasos por dos verticales* (ஆங்கிலத்தில், *Observations of passages of stars through two verticals (தமிழில், இரு நிலைக்குத்துகள் ஊடாக விண்மீன்களின் கடப்பு)*). இந்த ஆய்வுரையும் முதலில் சந்தியாகோ தெ கம்போசுடெலா பல்கலைக்கழகத்தில் கணிதவியல் புலத்தில் மேற்கொள்ளப்பட்டது. ,

பொருளியல் நெருக்கடியால் இவர் ஆய்வும் பணியும் இணைந்தே மேற்கொள்ள நேர்ந்தது. என்றாலும் இவர் தன் கல்வி இலக்கை எட்ட ஆய்வுநல்கைகள் கைக்கொடுத்தன.

## வாழ்க்கை

### இளமை

### உயர்கல்வியும் தொழில்முறை வாழ்க்கையும்

பெரின் 1984 இல் ஓய்வு பெற்றார்.

## தகைமைகள்
இவர் 2008 மே 24 இல் சந்தியாகோ தெ கம்போசுடெலா பல்கலைக்கழகத்தின் கணிதவியல்புலப் புரவலராக அறிவிக்கப்பட்டார்.

### இவரது பெயர் தாங்கியவை
* சந்தியாகோ தெ கம்போசுடெலா பல்கலைக்கழகத்தின் கணிதவியல்புல விரிவுரை அறை.
* விர்கோ பல்கலைக்கழகத்தின் பாலின அக்கறையோடு கல்விப் பாடங்களையும் தகவல் வாயில்களையும் உருவாக்குவதற்கான விருது.

## மேற்கோள்கள்

பகுப்பு:2009 இறப்புகள்
பகுப்பு:1914 பிறப்புகள்
பகுப்பு:எசுப்பானியக் கணிதவியலாளர்கள்
பகுப்பு:எசுப்பானிய வானியலாளர்கள்
பகுப்பு:எசுப்பானியப் பெண் அறிவியலாளர்கள்
பகுப்பு:பெண் கணிதவியலாளர்கள்
பகுப்பு:பெண் வானியலாளர்கள்
லோகேந்திர பகதூர் சந்த்

**லோகேந்திர  பகதூர் சந்த்** (**Lokendra Bahadur Chand**) ( (பிறப்பு:15 பிப்ரவரி 1940), நேபாளத்தின் 27வது பிரதம அமைச்சராக 1983 - 1986, 1970, 1997 மற்றும் 2002 - 2003 ஆகிய காலகட்டங்களில் நான்கு முறை பதவி வகித்தவர்.

இவர் நேபாள மன்னர்களிடம் அதிக பற்று கொண்டவர். முதலிரண்டு முறை நேபாள பிரதம அமைச்சராக பதவி வகித்த காலத்தில், இவர் எந்த அரசியல் கட்சியையும் சாராதவராக செயல்பட்டார்.

இவர் 1997ல் ராஷ்டிரிய பிரஜாதந்திரக் கட்சியின் உறுப்பினரானார். நேபாளி காங்கிரஸ் கட்சியின் பிரதம அமைச்சரான செர் பகதூர் தேவ்பாவின் அமைச்சரவையை, நேபாள மன்னர் பதவி விலக்கிய போது, லோகேந்திர பகதூர் சந்த் 11 அக்டோபர் 2002ல் நேபாள பிரதம அமைச்சராக பொறுப்பேற்றார்.

மாவோயிசவாதிகளால் நடத்தப்பட்ட உள்நாட்டு கலவரத்தால், லோகேந்திர பகதூர் சந்த் விலகினார்.

2008 நேபாள அரசியலமைப்பு நிர்ணய மன்றத் தேர்தலில், லோகேந்திர பகதூர் சந்த், ராஷ்டிரிய பிரஜா தந்திரக் கட்சியின் சார்பாக விகிதாசாரப் பிரதிநிதித்துவத் தேர்தல் முறையில்  நாடாளுமன்றத்திற்கு தேர்ந்தெடுக்கப்பட்டார்.
## இதனையும் காண்க
* நேபாள பிரதம அமைச்சர்கள்
* நேபாள மன்னர்கள்

## மேற்கோள்கள்

பகுப்பு:1940 பிறப்புகள்
பகுப்பு:நேபாள அரசியல்வாதிகள்
பகுப்பு:நேபாள பிரதம அமைச்சர்கள்
எலிசபெத் பிரவுன்

**எலிசபெத் பிரவுன்** *(Elizabeth Brown)* (6 ஆகத்து 1830 – 5 மார்ச்சு 1899)
ஒரு பிரித்தானிய வானியலாளர் ஆவார். இவர் சூரிய நோக்கீடுகளில், குறிப்பாக அதன் கரும்புள்ளிகள், ஒளிமறைப்புகளின் நோக்கீடுகளில் புலமை வாய்ந்தவர் ஆவார்.

இவர் கிளவுசெசுட்டர்சயரில் உள்ள சிரென்சுசுட்டரில் பிறந்தார். இவருக்கு இவரது தந்தையாராகிய தாமசு பிரவுன் தொலைநோக்கியை அறிமுகப்படுத்தினார். இவர் சூரியப் புள்ளிகளை நோக்கிடு செய்ய தொடங்கினார். இவரது தந்தையார் அவரது 91 ஆம் அகவையில் இறந்ததும், குடும்பப் பணிகள்இன் சுமையில் இருந்து விடுதலை கிடைத்ததால் இவர் உலகம் முழுவது சுற்றி நோக்கீடுகளில் ஈடுபடலானார். இவர் தனது உலகப் பயணம் குறித்து பெயர் குறிப்பிடாமல் இரண்டு நூல்களை எழுதி வெளியிட்டுள்ளார்.

இவர் தன் தந்தையார் 1883 இல் இறந்ததும்,  இலிவர்பூல் வானியல் கழகத்தில் சேர்ந்தார். அப்போது இந்த வானியல் கழகம் பிரித்தானியா முழுவதும் உள்ள பயில்நிலை வானியலாளரின் கழகமாக விளங்கியது. இவர் சிரென்செசுட்டரில் இருந்து இலிவர்பூலுக்கு 140 கல் தொலைவுக்கு பயணம் செய்து அக்கழகத்தின் கூட்டங்களுக்குச் செல்வார். பிறகு, விரைவிலேயே இவர் அதன் சூரியப் பிரிவின் இயக்குநர் ஆனார்.

இவர் பயில்நிலை வானியலாளரைத் திரட்டி 1890 இல் பிரித்தானிய வானியல் கழகத்தை உருவாக்குவதில் முதன்மைப் பாத்திரம் வகித்தார். இவர் அதன் சூரியப் பிரிவின் இயக்குநராக 1890 இல் ஆகி, தான் 1899 இல் இறக்கும்வரை அப்பதவியை வகித்துவந்தார். She also contributed to the activities of other observing sections, including the lunar, variable star and coloured star sections.

அரசு வானியால் கழ்கத்தைப் போலல்லாமல், பிரித்தானிய வானியல் கழகம் தொடக்கம் முதலே பெண் வானியலாளர்களைத் தன் உறுப்பினராக ஏற்றுக்கொண்டது. இவர் 1892 இல் முப்பெண்களில் ஒருவராக, அரசு வானியல் கழக ஆய்வுறுப்பினராகப் பரிந்துரைக்கப்பட்டார். ஆனால், மூவருமே  உரிய வாக்கு எண்ணிக்கைப் பெறாததால் ஆய்வுறுப்பினராக முடியவில்லை. இம்மூவரில் மற்ற இருவர் அலைசு எவரெட், அன்னீ இரசல் மவுந்தர் ஆவர்; இதேபோல, 1886 இல் இசிசு போகுசனுக்கான பரிந்துரையும் ஏற்கப்படவில்லை; எனினும், 1915 முதல் பெண் வானியலாளர்கள் அரசு வானியல் கழகத்தில் ஆய்வுறுப்பினராயினர்.

இவர் நினைவலைகளை இரண்டு நூல்களாக வெளியிட்டுள்ளார். அவை நிழலைத் தேடி, வெப்பமண்டலத்தில் சிக்கி என்பன ஆகும். முதல் நூலில் த சூரிய ஒளிமறைப்பினைப் படம்பிடிக்க உலகம் சுற்றிய பட்டறிவை பகிர்ந்துகொள்கிறார். இதில் உலூக் ஓவார்டின் தாக்கம் புலனாகிறது.

இவர் பிரித்தானிய வானியல் கழகத்தை உருவாக்கியவர்களில் ஒருவர்.

## மேலும் படிக்க

* 
* 
* 

## மேற்கோள்கள்

பகுப்பு:1830 பிறப்புகள்
பகுப்பு:1899 இறப்புகள்
பகுப்பு:ஆங்கிலேய வானியலாளர்கள்
பகுப்பு:பெண் வானியலாளர்கள்
பகுப்பு:பிரித்தானியப் பெண் அறிவியலாளர்கள்
மரீச் மான் சிங் சிரேஸ்தா

**மரீச் மான் சிங் சிரேஸ்தா** (**Marich Man Singh Shrestha**) (; 1 சனவரி 1942 – 15 ஆகஸ்டு 2013) நேபாள நாட்டின் 28வது பிரதம அமைச்சராக 15 சூன் 1986 முதல் 6 ஏப்ரல் 1990 முடிய பதவி வகித்தவர். நேவார் இனத்தைச் சேர்ந்த இவர், சுயேச்சை அரசியல்வாதி ஆவார்.

## அரசியல் பணி
இவர் நேபாளத்தின் பிரதம அமைச்சராவதற்கு முன்னர், நேபாள தேசிய சபையின் சபாநாயகராக பதவி வகித்தார்.  நேபாளத்தின் மீது 23 மார்ச் 1989 முதல் இந்தியா 16 மாத பொருளாதாரத் தடை ஏற்படுத்தியிருந்த காலத்தில், பல கட்சிகள் அரசியல் ஜனநாயக முறை வேண்டி கடுமையான போராட்டங்கள் நடத்தின. இதனால் மரீச் மான் சிங் சிரஸ்தாவை, மன்னர் பிரேந்திரா பதவி நீக்கம் செய்தார். மக்கள் எழுச்சியின் விளைவாக  நேபாளத்தில் ஈரவை முறைமை கொண்ட நாடாளுமன்றம் அமைத்திட நேபாள அரசியலமைப்பு நிர்ணய மன்றம் அறிமுகப்படுத்தப்பட்டது.

## இறப்பு
மரீச் மான் சிங் சிரேஸ்தா தமது 71வது அகவையில் உடல்நலக் குறைவால் 15 ஆகஸ்டு 2013 அன்று மறைந்தார்.

## மேற்கோள்கள்

## வெளி இணைப்புகள்
* Prime ministers of Nepal
* Office of the Prime Minister of Nepal, Official website

|-

பகுப்பு:நேபாள பிரதம அமைச்சர்கள்
பகுப்பு:1942 பிறப்புகள்
பகுப்பு:2013 இறப்புகள்
பகுப்பு:நேபாள அரசியல்வாதிகள்
பல்வகை இணைய அஞ்சல் நீட்சி

**பல்வகை இணைய அஞ்சல் நீட்சி** (media type ; MIME type ; content type) என்பது இணையத்தில் அனுப்பப்படும் கோப்பு வடிவங்கள் மற்றும் கோப்பு உள்ளடக்கங்களுக்கான, இரு பகுதிகளை உடைய அடையாளமாகும். 'இயனா' (IANA= Internet Assigned Numbers Authority) என்பது, இதன் சீர்தரம் குறித்த வகைப்படுத்தலை கையாளும் அலுவலக உரிமையகம் ஆகும். இணையம் குறித்த இலக்கு விசை(Request for Comments (RFC)) அமைப்பு என்பது, 'மிமி'(MIME (Multipurpose Internet Mail Extensions) ) குறித்த நவம்பர் 1996 கால, மின்னஞ்சல் செய்தியும்,அதன் இணைப்பும் ஆகியன குறிப்பவையாகும்.ஆகையால், 'மிமி' வகை(MIME type'') என்பது HTTP போன்ற, இணைய நெறிமுறைகளால் பின்பற்றப்படுகிறது மேலும், மீயுரைக் குறியிடு மொழி (HTML) போன்ற ஆவண வகையும், இணைய நெறிமுறையான மீயுரை பரிமாற்ற நெறிமுறை (HTTP) என்பதையும், இந்த இணையக்கோப்பு வகை, ஒரே நோக்கத்திற்காகப் பயன்படுத்திக் கொள்கிறது. ,

## பெயர் அமைப்பு
கீழ்கண்டவை இணையத்தில் அதிகம் பயன்படுத்தப்படும், இவ்வகை இணைய நீட்சிகளாகும்.
* `application/javascript`
* `application/json`
* `application/x-www-form-urlencoded`
* `application/xml`
* `application/zip`
* `application/pdf`
* `application/sql`
* `application/ld+json`
* `application/msword` (.doc)
* `application/vnd.openxmlformats-officedocument.wordprocessingml.document`(.docx)
* `application/vnd.ms-excel` (.xls)
* `application/vnd.openxmlformats-officedocument.spreadsheetml.sheet` (.xlsx)
* `application/vnd.ms-powerpoint` (.ppt)
* `application/vnd.openxmlformats-officedocument.presentationml.presentation` (.pptx)
* `application/vnd.oasis.opendocument.text` (.odt)
* `audio/mpeg`
* `audio/vorbis`
* `multipart/form-data`
* `text/css`
* `text/html`
* `text/csv`
* `text/plain`
* `image/png`
* `image/jpeg`
* `image/gif`

## மேற்கோள்கள்

## வெளியிணைப்புகள்
* 'இயனா'(IANA)வின் இணையக்கோப்பு வகைகளின் பட்டியல்
*  இதனின் பைத்தான் சீர்தர நிரற்கட்டகம் (Python Standard Library | mailcap Mailcap file handling)

பகுப்பு:கணினித் துறைச்சொற்கள்
பகுப்பு:லினக்சு
பகுப்பு:இணைய நெறிமுறைகள்
கரும்பாறை

## பெயர்க்காரணம்
தமிழ்நாட்டில் கோயம்புத்தூர் மாவட்டத்தில் உள்ள அய்யாசாமி மலை என்று பரவலாக அறியப்படும் பெரும் பாறையால் ஆன பகுதிக்கு **கரும்பாறை**  **அடிவாரம்** என்ற பெயர்தான் வேளாண்குடி மக்களால் வழங்கப்பட்டது . அய்யாஸ்வாமி  மலை ( perumal malai ) என்பது சைவ வைணவ மத தாக்கத்தால் வழங்கப்படுகிற பிரபலமான பெயர்.

இந்த மலை புவியியல் அமைப்பு ரீதியாக பெரிய கறுத்த பாறைகளால் ஆன மலை. தீத்திபாளையம் என்ற ஊர் இந்த மலையின் அடிவாரத்தில் உள்ளது . ராமக்ரிஷ்ண பொறியியல் கல்லூரி வளாகமும் உள்ளது.
thumb|Hill
Maphttps://www.google.com/search?q=perumal+malai+coimbatore&npsic=0&rflfq=1&rlha=0&rllag=11022011,76896659,10084&tbm=lcl&ved=0ahUKEwjV9tHPo8fYAhXGs1MKHRWQDAAQtgMIKw&tbs=lrf:!2m1!1e2!3sIAE,lf:1,lf_ui:1&rldoc=1#rldoc=1&rlfi=hd:;si:17743285426666994507;mv:!1m3!

பகுப்பு:கோயம்புத்தூர்
சிதெங்கா வாவ்ரோவா

**சிதெங்கா வாவ்ரோவா** *(Zdeňka Vávrová)* (பிறப்பு:1945)  ஒரு செக் வானியலாளர் ஆவார்.

இவர் அலைவுநேர வால்வெள்ளியான  134P/கோவல்-வாவ்ரோவாவை இணையாக கண்டுபிடித்தார். இவர் இதைச் சிறுகோளாக வாலின்றிக் கண்டுபிடித்தார். இதற்கு 1983 JG எனும் தற்காலிகப் பெயரும் இடப்பட்டது. ஆனால், சார்லசு டி, கோவலின் பிந்தைய கண்டுபிடிப்புப் படிமங்களில் வால் அமைந்திருந்தது. சிறுகோள் மையம் இவர் 115 சிறுகோள்களைக் கண்டுபிடித்ததாகக் கூறுகிறது.

அந்தோனின் மிரிக்கோசு கண்டறிந்த புளோரா குடும்ப முதன்மைப் பட்டைச் சிறுகோளாகிய 3364 சிதெங்கா இவரது நினைவாகப் பெயரிடப்பட்டுள்ளது. இவர் 20 ஆண்டுகளாக கியெத் வான்காணகத்தின் சிறுகோள் வானளக்கையியல் திட்டத்தில் பணிபுரிந்து வருகிறார். பெயரீட்டு மேற்கோள் 1994 பிப்ரவரி 26 இல் வெளியிடப்பட்டது ().

## கண்டுபிடித்த சிறுகோள்களின் பட்டியல்

## மேற்கோள்கள்
 
## வெளி இணைப்புகள்
* Zdenka Vávrová - Czech and Slovak comet discoverers

பகுப்பு:1945 பிறப்புகள்
பகுப்பு:செக் வானியலாளர்கள்
பகுப்பு:சிறுகோள் கண்டுபிடிப்பாளர்கள்
பகுப்பு:வால்வெள்ளி கண்டுபிடிப்பாளர்கள்
பகுப்பு:வாழும் மக்கள்
பகுப்பு:பெண் வானியலாளர்கள்
நரசிம்மவர்மன்

* நரசிம்மவர்மன் I (மாமல்லன்)
* நரசிம்மவர்மன் II (ராஜசிம்மன்)